Psiholog – dela v šoli ali socialnem zavodu, svetovalni službi, ipd. in izvaja psihološko diagnostiko ter svetovanje. Običajno ima naziv magistra psihologije in ne more pripisovati zdravil ali samostojno izvajati psihoterapevtskega zdravljenja. Obiščemo ga, ko potrebujemo diagnostično testiranje ali se želimo z nekom posvetovati o svojih odločitvah, težavah, čustvenih stiskah …
Klinični psiholog – dela v zdravstvenem zavodu ali ima samostojno prakso in se ukvarja s poglobljeno psihično diagnostiko. Običajno ima naziv magistra psihologije, ki je dodatno opravil specializacijo iz klinične psihologije in ne more pripisovati zdravil ali samostojno izvajati psihoterapevtskega zdravljenja. Obiščemo ga, ko potrebujemo diagnozo duševnih težav ali svetovanje pri duševnih motnjah.
Psihiater – dela v zdravstvenem zavodu ali ima samostojno prakso in izvaja medicinsko diagnostiko ter zdravljenje duševnih težav in motenj. Običajno ima naziv doktor medicine in opravljeno specializacijo iz psihiatrije. Ne more izvajati psihološkega testiranja ali samostojno izvajati psihoterapevtskega zdravljenja. Obiščemo ga, ko potrebujemo zdravljenje duševne motnje, svetovanje ali zdravila.
Psihoterapevt – dela v zdravstvenem zavodu ali pa ima samostojno prakso in izvaja psihodinamsko ter razvojno diagnostiko, zdravi duševne motnje, motnje prilagajanja in podpira osebnostno rast. Naziv psihoterapevta je dobil s končanim dvostopenjskim študijem psihologije, medicine, ali psihoterapije in ima opravljen podiplomski specialistični študij psihoterapije. Če po izobrazbi ni psiholog, ne more izvajati psihološke diagnostike, prav tako ne more predpisovati zdravil, če po izobrazbi ni zdravnik. Obiščemo ga, ko želimo zdraviti čustvene ali psihosomatske težave, duševne in osebnostne motenje s psihoterapevtskimi metodami, ipd.